cyanic-selkie/wikianc huggingface dataset:
การประชุมลอนดอน (ค.ศ. 1830)
การตอบรับของเนเธอร์แลนด์
รัฐบาลเนเธอร์แลนด์ได้ปฏิเสธและได้ต่อต้านแผนการนี้อย่างรุนแรง และส่งกองทัพเข้ามาจัดการใน ค.ศ. 1831 แต่ก็ประสบความล้มเหลว สุดท้ายใน ค.ศ. 1839 จึงยอมรับข้อตกลงในสนธิสัญญาลอนดอนและยอมรับการเป็นเอกราชของเบลเยียมโดยสมบูรณ์
ผลที่ตามมา
ใน ค.ศ. 1914 เยอรมนีปฏิเสธที่จะรับประกันความเป็นกลางของเบลเยียม และเข้ารุกรานเบลเยียม ส่งผลให้บริเตนใหญ่ตอบโต้ด้วยการประกาศสงครามกับเยอรมนีในที่สุด
โดราเอมอนเดอะมูฟวี่: ฟากฟ้าแห่งยูโทเปียของโนบิตะ
โดราเอมอนเดอะมูฟวี่: ฟากฟ้าแห่งยูโทเปียของโนบิตะ (Nobita's Sky Utopia 映画ドラえもん のび太と空の理想郷 (Nobita to sora no risōkyō)) เป็นโดราเอมอนฉบับภาพยนตร์ ลำดับที่ 42 และเป็นภาพยนตร์โดราเอมอนลำดับที่ 17 ของโดราเอมอนฉบับภาพยนตร์ ปี 2005 ภาพยนตร์ได้ประกาศเปิดตัวอย่างเป็นทางการ เมื่อวันที่ 6 กรกฎาคม พ.ศ. 2565 ผ่านทางเว็บไซต์ http://www.doraeiga.com/2023 โดยมีกำหนดฉายภาพยนตร์ในประเทศญี่ปุ่น 3 มีนาคม พ.ศ. 2566 และเมื่อวันที่ 30 พฤษภาคม พ.ศ. 2566 ทางเมเจอร์ ซีนีเพล็กซ์ได้ประกาศวันฉายภาพยนตร์ในประเทศไทยอย่างเป็นทางการ โดยภาพยนตร์มีกำหนดฉายในประเทศไทยวันที่ 5 ตุลาคม พ.ศ. 2566
เดิมทีภาพยนตร์ชุดนี้เคยมีกำหนดการออกฉายในปี พ.ศ. 2565 แต่สืบเนื่องจากการระบาดทั่วของโควิด-19ในประเทศญี่ปุ่นและอีกหลายประเทศทั่วโลกยังคงรุนแรงอย่างต่อเนื่องเมื่อปี พ.ศ. 2564 ส่งผลทำให้ทาง Toho ได้เลื่อนการฉาย โดราเอมอน ตอน สงครามอวกาศจิ๋วของโนบิตะ 2021 ออกไป จากเดิมที่จะฉายปี พ.ศ. 2564 ได้เลื่อนมาฉายปี พ.ศ. 2565 แทน จึงเป็นสาเหตุหลักที่ทำให้ภาพยนตร์ชุดนี้ต้องออกฉายในปี พ.ศ. 2566 แทน โดยที่ปี พ.ศ. 2564 จะเป็นปีที่ไม่มีโดราเอมอนฉบับภาพยนตร์ออกฉาย นับตั้งแต่ปี พ.ศ. 2548
มะม่วย
มะม่วย เป็นพืชเมล็ดเปลือยในสกุลมะเมื่อย ลักษณะเป็นไม้เถาเนื้อแข็ง สตรอบิลัสเกิดตามลำต้น ใบออกที่ยอด เมล็ดสุกแก่สีส้ม ติดเมล็ดช่วงเดือนมกราคม – กุมภาพันธ์ เมล็ดมักถูกหนอนแมลงเจาะทำลายเสียหายจนไม่สามารถงอกได้
วัดสินวิเศษศรัทธาราม
วัดสินวิเศษศรัทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางคนที อำเภอบางคนที จังหวัดสมุทรสงคราม ปัจจุบันมีพระครูอุดมสมุทรกิจ ดำรงตำแหน่งเจ้าอาวาส
วัดสินวิเศษศรัทธาราม เดิมชื่อ วัดต้นมะม่วง เนื่องด้วยเดิมพื้นที่ของวัดเป็นดงมะม่วง เจ้าของสวนมะม่วงได้ยกที่ดินบางส่วนสร้างวัด เพื่อถวายเป็นพุทธบูชา วัดสร้างเมื่อ พ.ศ. 2325 ได้รับพระราชทานวิสุงคามสีมาเมื่อ พ.ศ. 2496
ภายในวัดมีพระพุทธรูปศักดิ์สิทธิ์ที่สิ่งสำคัญได้แก่ หลวงพ่อโต ซึ่งเป็นพระประธานในอุโบสถ เป็นพระพุทธรูปหล่อปางมารวิชัย นอกจากนี้ยังมีรูปหล่อหลวงพ่อเพชร และรูปหล่อหลวงพ่อทอง (อดีตเจ้าอาวาส) ประดิษฐานอยู่ภายในวัดด้วย และมีศาลาท่าน้ำของวัด 2 หลังเป็นทรงไทยหลังคาซ้อน 2 ชั้น
วัดมีพระเกจิอาจารย์ คือ หลวงพ่อทอง มีเรื่องเล่าถึงความศักดิ์สิทธิ์ของท่าน ในด้านมหาอุด คงกระพันชาตรี โดยเฉพาะตะกรุดโทนของท่านด้วยนั้นเลื่องลือกันเป็นอันมาก
เมื่อยดูก
เมื่อยดูก หรือ เมื่อยแดง ชื่ออื่น ๆ ได้แก่ เมื่อย ม่วย (นครราชสีมา ตราด) เมื่อยเลือด (หนองคาย) ม่วยแดง (อุบลราชธานี) กำแพงเพชรเจ็ดชั้น (กระบี่)เป็นพืชเมล็ดเปลือยในสกุลมะเมื่อย ลักษณะเป็น ไม้พุ่มรอเลื้อย เถาเป็นไม้เนื้อแข็ง คล้ายมะม่วย แต่ที่สตรอบิลัสจะมีขนสีน้ำตาลปกคลุมชัดเจน เปลือกเถาสีน้ำตาลอ่อน เมล็ดสุกแก่เป็นสีแดงคล้ำ ติดเมล็ดช่วงเดือนกุมภาพันธ์ - มีนาคม
เมื่อยดูกมีฤทธิ์เป็นยาสมุนไพร ใช้ เถา แก้เมื่อย ทำให้เส้นเอ็นหย่อน ทำให้จิตใจชุ่มชื่น ทางภาคตะวันออกเฉียงเหนือ ใช้ ลำต้น ดองเหล้าดื่ม แก้ปวดเมื่อย ผสมแก่นกัดลิ้น ลำต้นขมิ้นเครือ และลำต้นพรมคตต้มน้ำดื่ม แก้อัมพฤกษ์ อัมพาต ทางภาคใต้ใช้ ลำต้น ผสมลำต้นตีนเป็ดน้ำ หรือรากหมากหมก ลำต้นเถาเอ็นอ่อน และแก่นกันเกรา ต้มน้ำดื่ม บำรุงเส้นเอ็น ผสมสมุนไพรอื่น ต้มน้ำดื่ม บำรุงโลหิตสตรี
วงศ์ปลาหมูแท้
วงศ์ปลาหมูแท้ (True loach) เป็นวงศ์ปลาน้ำจืดในอันดับ Cypriniformes จัดเป็นปลาขนาดเล็ก มีลักษณะสำคัญคือบริเวณใต้ตามีกระดูกเป็นหนามโค้งพับซ่อนอยู่ข้างละ 1 ชิ้น ส่วนหัวและจะงอยปากยื่นแหลม ปากเล็กอาจมีติ่งรอบริมฝีปาก มีหนวดสั้น ๆ 3 คู่ ครีบหลังสั้น ครีบอื่น ๆ มีขนาดเล็ก ลำตัวเรียวยาวและแบนข้าง ครีบหางเว้าหรือเว้าลึก ผิวหนังมีเกล็ดขนาดเล็กมากฝังอยู่ จึงไม่สามารถมองเห็นได้ด้วยตาเปล่า และมีเมือกปกคลุมตัว ใช้ชื่อวงศ์ว่า Cobotidae (/โค-บิท-อิ-ดี้/)
เป็นปลาที่ไม่มีฟันที่ลำคอและขากรรไกร มักอาศัยอยู่ในบริเวณที่น้ำไหลแรง เช่น ต้นน้ำลำธารบนภูเขาหรือน้ำตก มักอาศัยในระดับพื้นท้องน้ำใกล้ซอกหิน หรือโพรงไม้ โดยพบเป็นฝูงใหญ่ กินอินทรียสารและสัตว์น้ำขนาดเล็กเป็นอาหาร บางชนิดสามารถเคลื่อนไหวได้รวดเร็ว
พบได้กว้างขวางตั้งแต่ทวีปยุโรป, ยูเรเชียจนถึงทวีปเอเชีย แบ่งออกเป็นสกุลทั้งหมด 21 สกุล ซึ่งในภาษาไทยจะเรียกปลาในวงศ์นี้รวม ๆ กันว่า "ปลารากกล้วย" หรือ "ปลาค้อ"
มีความสำคัญคือ นิยมบริโภคในบางสกุล บางชนิด อีกทั้งยังนิยมเลี้ยงเป็นปลาตู้สวยงามด้วย
แต่เดิมวงศ์นี้เคยมีสมาชิกหลากหลายมากกว่านี้ แต่ในปี ค.ศ. 2012 มัวรีซ คอทเทเลต นักมีนวิทยาชาวสวิสได้จำแนกวงศ์ย่อยในวงศ์นี้ออกเป็น 2 วงศ์ คือ Botiidae และ Serpenticobitidae
เดวิด เฮลฟ์ก็อต
เดวิด เฮลฟ์ก็อต (David Helfgott) เกิดเมื่อวันที่ 19 พฤษภาคม ค.ศ. 1947 เป็นนักเปียโนชาวออสเตรเลีย ผู้ที่ความสามารถในการเล่นเปียโน และ อาการโรคจิตเภทและอารมณ์แปรปรวน (Schizoaffective disorder) ชื่อเสียงของเขาเป็นที่รู้จักไปทั่วโลกจากผลงานภาพยนตร์เมื่อปี 1997 เรื่อง Shine ที่ทำให้นักแสดงนำ เจฟฟรีย์ รัช ได้รับรางวัลออสการ์สาขานักแสดงนำชายในปีนั้นไปครอง
เดวิด เฮลฟ์ก็อต เกิดที่เมืองเมลเบิร์นในครอบครัวชาวโปลิช-ยิว ต่อมาเมื่อเขาอายุได้ 5 ขวบ ได้ย้ายไปเมืองเพิร์ท ช่วงวัยรุ่นเขาได้ชนะการแข่งขัน ABC Instrumental and Vocal Competition ถึง 6 ครั้ง ต่อมาเขาเข้าเรียนดนตรีที่สถาบันดนตรีโรยัลคอลเลจที่กรุงลอนดอน กับไซริล สมิธ แต่แล้วเขาก็มีอาการป่วยทางจิตทำให้เขาเกือบจะกลับมาเล่นเปียโนอีกไม่ได้ จนกระทั่งการกลับมาอีกครั้งของเขาในการแสดงครั้งแรกในรอบ 12 ปีเมื่อปี 1984 ในปี 1997 เมื่อภาพยนตร์ที่มีเนื้อหาเกี่ยวกับชีวประวัติของเขาอย่าง Shine ออกฉายที่ทำให้เขามีชื่อเสียงขึ้น
แหล่งข้อมูลอื่น
1947
สุลต่านออสมันที่ 3
ออสมันที่ 3 (عثمان ثالث O s mān-i s āli s ;‎ 2 มกราคม 1699 – 30 ตุลาคม 1757) เป็นสุลต่านแห่งจักรวรรดิออตโตมัน ตั้งแต่ปี 1754 ถึง 1757
ก่อนขึ้นครองราชย์
ออสมันที่ 3 พระราชสมภพ เมื่อวันที่ 2 มกราคม 1699 ในพระราชวัง Edirne เป็นพระโอรสในสุลต่าน มุสตาฟาที่ 2 และ เซห์สุวาห์สุลต่าน เขาเป็นลูกพี่ลูกน้องของสุลต่าน มาห์หมุดที่ 1 ในปี 1703 พระบิดาของพระองค์ถูกถอดถอนจากราชบัลลังก์ เขาจึงถูกส่งกลับมาที่ อิสตันบูล และถูกจำกัดบริเวณ ออสมันที่ 3 ถูกกักบริเวณยาวนานถึง 51 ปี
รัชสมัย
ออสมันที่ 3 ใช้ชีวิตเกือบตลอดชีวิตอยู่ในกับการถูกกักบริเวณ ทำให้พระองค์มีพฤติกรรมแปลกๆ เช่น พระองค์เกลียดเสียงดนตรี และขับไล่กลุ่มนักดนตรีออกจากวัง ตามบันทึกของ บารอน เดอ โทส กล่าวว่า ออสมันที่ 3 เป็นคนที่ฉุนเฉียวง่าย และ เงียบขรึม
เมื่อพระองค์ขึ้นครองราชย์สิ่งที่พระองค์ทำอย่างแรก คือ การโยกย้ายตำแหน่งเจ้าหน้าที่ระดับสูง เพื่อลดอำนาจของกลุ่มขุนนางที่มีอำนาจมาตั้งแต่รัชสมัยก่อนๆ
พิธีการบรมราชาภิเษกถูกจัดขึ้นในวันที่ 14 ธันวาคม 1754 นักประวัติศาสตร์ไม่ได้บันทึกเหตุการณ์ในขณะนั้น เนื่องจากเกิดภัยหนาวอย่างรุนแรงที่คุกคามจักรวรรดิ งานจึงถูกเลื่อนมาช่วงเดือน มกราคม ปี 1755 ในปี 1757 ออสมันที่ 3 สร้างข้อตกลงอย่างสันติของการอยู่ร่วมกันของชาวยิว คริสต์ และ มุสลิม ในดินแดนศักด์สิทธิ์
คันโคเระ: สักวันหนึ่ง ณ ทะเลผืนนั้น
คันโคเระ: สักวันหนึ่ง ณ ทะเลผืนนั้น หรือ KanColle: สักวันหนึ่ง ณ ทะเลผืนนั้น (「艦これ」いつかあの海で ("Kankore" Itsuka Ano Umi de)) เป็นซีรีส์อนิเมะญี่ปุ่นที่สร้างมาจากเกม คันไตคอลเลกชัน ซึ่งเป็นภาคต่อจากเรือรบโมเอะ ออกอากาศตั้งแต่เดือนพฤศจิกายน พ.ศ. 2565
สุลต่านออสมันที่ 3
รัชสมัย
ในปีที่ 2 ของรัชสมัย พระมารดาของพระองค์สิ้นพระชนม์ หลังจากนั้นในวันที่ 22 ธันวาคม 1756 พระโอรสองค์โตของพระองค์ เมห์เหม็ด ประชวรจนสิ้นพระชนม์ มีข่าวลือว่า องค์ชายเมห์เหม็ดอาจถูกลอบวางยาพิษโดยมหาอำมาตย์ โคเซ มุสตาฟา
คันโคเระ: สักวันหนึ่ง ณ ทะเลผืนนั้น
เนื้อเรื่อง
เลข "1944" ในชื่อเรื่องภาษาอังกฤษบ่งบอกว่าเรื่องราวจะอ้างมาจากยุทธนาวีที่อ่าวเลย์เต
นักพากย์
รายชื่อนักพากย์เรียงลำดับตามที่ระบุไว้ในเว็บไซต์ทางการ
สุลต่านออสมันที่ 3
สถาปัตยกรรม
ออสมันที่ 3 มีชื่อเสียงเรื่องที่พระองค์ได้สร้างมัสยิด Nuruosmaniye ได้สำเร็จ โดยมัสยิดนี้ได้เริ่มสร้างมาตั้งแต่สมัยสุลต่าน มาห์หมุดที่ 1 ในปี 1755 - 1756 พระองค์ได้สร้างพระราชวัง Uskudar และสวนขึ้นมา นอกจากนี้พระองค์ได้สร้างมัสยิด Ihsaniye ภายหลังจึงถูกรวมเข้ามาเรียกว่า Ihsaniye
ออสมันที่ 3 ได้สร้างบ่อน้ำพุ ขึ้นมาเช่นกันโดยให้ชื่อเดียวกับพระองค์ภายหลังมันก็ถูกทำลายลงใน 122 ปีต่อมาหลังจากที่ก่อสร้าง
รายชื่อตัวละครในพลังอักษะ เฮตาเลีย
นี่คือ รายชื่อของตัวละครในการ์ตูนชุด พลังอักษะ เฮตาเลีย ซึ่งบุคลิกภาพของแต่ละตัวละครอิงตามภาพเหมารวมของชาติ ประเทศ และประเทศจำลอง ตัวละครเหล่านี้สร้างโดยฮิเดกัซ ฮิมารูยะ นักเขียนและนักวาดภาพซีรีส์เว็บมังงะ
ฝ่ายอักษะ
ตัวเอกของเรื่อง มีปอยผมอยู่ทางด้านซ้าย นิสัยร่าเริงและเป็นมิตร แต่ขี้กลัวและขี้แย หลงใหลในพาสต้า เป็นหลานชายของ จักรวรรดิโรมัน ที่ครั้งหนึ่งเคยเป็นจักรวรรดิที่ยิ่งใหญ่ที่สุดในโลก ร่วมกับพี่ชายของเขา อิตาลีใต้ (โรมาโน่) เวลาที่มีปัญหาจะร้องไห้และให้เยอรมันมาช่วย หรือโบกธงขาวไปมาเพื่อขอยอมแพ้ ถึงแม้เขาจะไม่เก่งในเรื่องการรบ แต่เรื่องความคิดสร้างสรรค์ในศิลปะและการค้าของเขาก็เป็นเลิศ และยังทำอาหารเก่งอีกด้วย
น้องชายของปรัสเซีย เป็นประเทศรูปร่างสูงใหญ่ผู้เข้มงวดและต้องอยู่ในกฎระเบียบ เยอรมันได้พบกับอิตาลีที่อยู่ในลังมะเขือเทศ ในช่วงกลางของสงครามโลกครั้งที่สอง (ต้นฉบับในเว็บคอมิคเป็นลังส้ม) ในตอนแรกเป็นศัตรูกัน แต่ก็กลายเป็นพันธมิตรที่สนิทกันมากขึ้นเรื่อยๆ ถึงนิสัยจะตรงกันข้ามก็ตาม ชอบพึ่งพาพวกคู่มือหลักการและกฎระเบียบต่างๆ จนบางครั้งคู่มือเหล่านั้นก็ทำให้เกิดความเข้าใจผิดและมีเรื่องใหญ่ตามมา
ระหว่างที่เขาทำตัวตัดขาดจากโลกภายนอก (กลายเป็นฮิคิโคโมริ) โลกก็เปลี่ยนแปลงไปมาก แต่เขาก็ปรับตัวเข้ากับโลกสมัยใหม่ได้ในเวลาเพียง 10 ปีเท่านั้น โดยในช่วงเวลาที่ปิดประเทศนั้น ได้อาศัยเนเธอร์แลนด์ที่เป็นเพื่อนชาวยุโรปเพียงหนึ่งเดียวกันมายาวนาน คอยบอกข่าวสารเกี่ยวกับโลกภายนอกว่าเกิดอะไรขึ้นบ้าง
ฝ่ายสัมพันธมิตร
พี่ชายของแคนาดา ชายหนุ่มที่คึกคักกระฉับกระเฉงและหัวแข็ง เขาถูกอังกฤษเลี้ยงดูมาตั้งแต่เด็ก แต่ภายหลังได้ต่อสู้กับอังกฤษเพื่ออิสรภาพของตนเอง เขาได้ตั้งตัวเองเป็นผู้นำของฝ่ายสัมพันธมิตร มักพูดติดปากอยู่เสมอว่า "ฉันคือวีรบุรุษ" แนวคิดในการแก้ปัญหาระหว่างชาติของอเมริกาส่วนมากมักจะไร้ผลและตัวเขาเองก็มักลืมคำนึงถึงความคิดเห็นของคนอื่น จึงมีเพียงอังกฤษกับญี่ปุ่นเท่านั้นที่เป็นเพื่อน ความคิดและสิ่งประดิษฐ์ที่อเมริกาสร้างขึ้นดูยิ่งใหญ่ แต่ยากนักที่จะใช้ได้กับที่อื่นๆ ชอบกินแฮมเบอร์เกอร์ชิ้นโตกับเค้กสีประหลาด ลักษณะเด่นของอเมริกาอย่างหนึ่งในเรื่องนี้คือ เขามักทานแฮมเบอร์เกอร์ไปพลางพูดไปพลางจนสำลักอยู่เสมอ
สุภาพบุรุษที่ในอดีตเคยเป็นโจรสลัด ปัจจุบันเป็นสุภาพบุรุษเจ้าคารมและชอบพูดจาเหน็บแนมคนอื่น มีฝีมือการทำอาหารที่แย่มาก ชอบพูดจาประชดประชัน สามารถมองเห็นภูตผีปีศาจ และสามารถใช้เวทมนตร์ร่ายคำสาปใส่ศัตรูได้ อังกฤษไม่ถูกกันกับฝรั่งเศสซึ่งเป็นคู่แข่งต่อกันมาอย่างยาวนานและมักจะสู้รบกันบ่อยๆ และอเมริกาซึ่งตนเองเคยเลี้ยงดูมาก่อน เขาเป็นที่จดจำด้วยคิ้วที่หนาเป็นเส้นหลายเส้นเรียงกัน ผมปลายแหลมสีบลอนด์ และดวงตาสีเขียว เวลาเมาเหล้าแล้วจะอาละวาดอย่างน่ากลัว สู้รบกับเยอรมันอยู่บ่อยครั้ง เพื่อนสนิทของเขาคือญี่ปุ่น อังกฤษยังมีพี่ชาย 3 คน ที่ติดประเทศเขา คือ สกอตแลนด์ ไอร์แลนด์เหนือ และเวลส์ โดยประเทศอื่นๆ จะเรียกเขาว่า สหราชอาณาจักร ในขณะที่พี่น้องของเขา จะเรียกเขาว่า อังกฤษ
หนุ่มผู้ซึ่งรักการแสดงออก โดยเฉพาะ เรื่องความรัก มักทำอะไรตามแบบของตัวเองจึงมักจะหยุดงานประท้วงอยู่บ่อยๆ ภาคภูมิใจในอาหาร ศิลปวัฒนธรรม และแฟชั่นของตัวเอง ชื่นชอบไวน์มาก มีความเป็นนักรักสูง หากรักใครแล้วจะหญิงหรือชายก็ชอบหมดทุกอย่าง เป็นรุ่นพี่ของอิตาลี่เวเนเซียโน่และโรมาโน่ ชอบเรียกตัวเองว่าคุณพี่ ชอบดื่มไวน์ เคยเลี้ยงดูแลแคนาดา ทรงผมจึงเหมือนกับเขา สนิทกับสเปน ตอนเด็กพวกเขาเคยนั่งคุยด้วยกันอยู่บ่อยๆ
ประเทศเก่าแก่ที่ดูภายนอกเหมือนยังเด็ก มีประสบการณ์ในการดำเนินชีวิตอย่างมาก เป็นพี่ใหญ่ของทวีปเอเชีย มีการค้าและวัฒนธรรมที่ทรงพลัง วาดรูปได้สวยงาม และเก่งกาจ ดูแลประเทศในเอเชียทั้งหลายเหมือนลูกรวมถึงญี่ปุ่นด้วย ชอบตุ๊กตาคิตตี้ที่ญี่ปุ่นนำมาให้มาก แต่ตุ๊กตาตัวนั้นกลับถูกเติมปากโดยเจ้านายแทน
ประเทศทางเหนือขนาดใหญ่มหึมา แต่มีผู้คนไม่ค่อยมาก เนื่องจากอากาศหนาวเย็น เขาชอบดื่มวอดก้า ปกติจะเรียบร้อยและยิ้มแย้มแจ่มใสอยู่เสมอ แต่ความจริงแล้วเป็นคนที่โหดเหี้ยม น่าเกรงกลัว ด้วยความที่มีขุนพลฤดูหนาวเป็นอาวุธหลัก ทำให้ไม่มีประเทศใดบุกโจมตีได้เลย ยกเว้นกับประเทศเขตหนาวด้วยกันอย่างสวีเดนหรือเดนมาร์ก อยากได้จีนมาเป็นส่วนหนึ่งของประเทศมาก มีเหล่ารัฐบอลติกเป็นผู้ติดตาม แม้ความคิดจะดูน่ากลัวแต่สิ่งที่กลัวมากที่สุดคือน้องสาวตนเอง
ทวีปยุโรป
อดีตประเทศมหาอำนาจในอดีต มีบรรยากาศสุนทรีย์ หลงรักวัฒนธรรมของตนเองเป็นอย่างมาก มักถูกเรียกชื่อประเทศผิดเป็นออสเตรเลียเพราะมีชื่อใกล้เคียงกัน ตอนเด็กๆ เขาออกจะขี้หงุดหงิด แต่พอโตขึ้นแล้วดูเหมือนเขาจะใจเย็นขึ้นมาก มักจะพูดอยู่บ่อยๆว่า"นี่คุณจะบ้าหรือไงครับ" ที่เขาเป็นแบบนั้นตอนเด็กๆ เพราะหลังจากที่ถูกสวิสเซอร์แลนด์ไล่ออกจากบ้านแล้ว เขาก็ไม่ค่อยไว้วางใจคนอื่นมากนัก  เป็นผู้เลี้ยงดูแลเวเนเซียโนในตอนเด็ก รักดนตรี งานอดิเรกคือเล่นเปียโน ได้แต่งงานกับฮังการีในช่วงสงครามโลกครั้งที่หนึ่ง  มีนิสัยเคร่งครัดในกฎระเบียบเป็นอย่างมาก  เป็นศัตรูกันปรัสเซียในช่วงที่พระนางมาเรีย เทเรซ่าขึ้นครองราชย์ ในภายหลังได้รวมประเทศเข้ากับเยอรมัน
อดีตประเทศชนเผ่าเร่ร่อน เป็นกลุ่มชนเผ่าที่แข็งแกร่งมากในอดีต ในภายหลังได้เธอแต่งงานกับออสเตรีย แล้วจึงย้ายเข้ามาอยู่ในบ้านออสเตรีย เธอเป็นคนเลี้ยงเวเนเซียโนตอนเด็ก เธอเป็นคู่แข่งของปรัสเซียมาตั้งแต่เด็ก โดยตอนเด็กปรัสเซียเข้าใจผิดว่าเธอเป็นผู้ชาย แม้ฝีมือจะถดถอยไปหลังการแต่งงาน  แต่เธอก็ยังคงแข็งแกร่งอยู่ดี แม้จะดูเหมือนพี่สาวใจดี แต่หากเธอโกรธขึ้นมาก็จะใช้กระทะ อาวุธของเธอที่ใช้ฟาดผู้คน โดยเฉพาะคนที่มายุ่งกับออสเตรีย
พี่ชายของอิตาลีเหนือ มีนิสัยใจร้อน ชอบพูดจาถากถางใส่ผู้อื่นเพราะมีมาเฟียอยู่เยอะ เขาไม่ถูกกับเยอรมันเอามากๆ ถึงแม้ว่าภายนอกเขาจะเป็นคนที่ดูก้าวร้าวแต่ความจริงแล้วเขาเป็นที่ขี้ขลาดพอๆกับน้องชายของตัวเอง ชื่อโรมาโน ในที่นี้หมายถึงกรุงโรมในอิตาลี ตอนเด็กปกครองโดยสเปน จึงแยกจากน้องชายมาตั้งแต่นั้น แม้ว่าจะไม่ค่อยจะสนิทกับน้องชายของตัวเอง แต่ก็ยังคอยดูแลน้องชายมาจนถึงทุกวันนี้ อาหารโปรดคือ มะเขือเทศ เนื่องจากได้รับวัฒนธรรมมาจากสเปน อาหารหลายอย่างล้วนจะมีมะเขือเทศผสมอยู่ด้วย
เขาเป็นผู้เลี้ยงดูแลโรมาโนตอนเด็ก นิสัยร่าเริง ง่ายๆ สบายๆ เขาชอบมะเขือเทศมากๆ เคยสู้รบกับตุรกีเพื่อแย่งโรมาโนมาแล้ว งานอดิเรกคือนอนกลางวัน อาชีพพิเศษของเขาคือขายผักต่างๆ และ ทำดอกไม้ประดิษฐ์ สนิทกับฝรั่งเศส และ ออสเตรีย ในสมัยก่อนเขาเคยเป็นโจรสลัดเช่นเดียวกับอังกฤษ ได้อาณานิคมทางทวีปอเมริกาใต้ แต่ก่อนเขามีอาณานิคมที่ใหญ่มากๆ จนเคยเป็นชาติมหาอำนาจอันดับหนึ่งมาแล้ว แต่แล้วก็ถูกอังกฤษที่เป็นรุ่นน้องบดขยี้มหาอำนาจลง ทำให้สเปนตกอันดับและเป็นหนี้สินมาก และทำให้สเปนเกลียดอังกฤษตั้งแต่นั้นเป็นต้นมา
ชายหนุ่มผู้เป็นญาติกับสเปน อีกทั้งมีหน้าตาที่คล้ายคลึงกันอีกด้วย มีอุปนิสัยร่าเริง แต่ไม่ถนัดเรื่องเกี่ยวกับงานช่างนัก เขาปรากฏตัวครั้งแรกในช่วงท้ายของเว็บคอมมิคคริสต์มาส 2011 แต่เห็นเป็นเงารางๆ เท่านั้น เขาปรากฏตัวอีกครั้งในช่วงท้ายของเว็บคอมมิคคริสต์มาส 2013 โดยเขากำลังสนทนากับสเปนที่แบกโรมาโน่ที่เมาสุรากลับบ้าน ต่อมาเขาได้ปรากฏตัวอย่างเป็นทางการในมังงะเฮตาเลีย เวิร์ล สตาร์ เล่ม 3
ดินแดนแห่งเทือกเขาสูง เขามีนิสัยสุขุมเยือกเย็น รักน้องสาว และมัธยัสถ์ เมื่อก่อนเขาสนิทกับออสเตรียมากๆ แต่หลังๆค่อนข้างจะไม่ถูกกันเท่าไรนัก เขามักจะถือปืนไปไหนมาไหนเพื่อป้องกันตัวเองอยู่บ่อยๆ
น้องสาวของสวิส เป็นคุณหนูหัวดี นิสัยเรียบร้อย อ่อนหวาน เธอเคารพพี่ชายมากๆจนเธอตัดผมและใส่ชุดเลียนแบบพี่ชาย ในหมู่ผู้ติดตามมังงะและอนิเมะมักเรียกเธอว่า ลิลลี่ ในขณะที่ผู้เขียนได้ทำรายชื่อที่อาจจะเป็นชื่อของเธอ อันประกอบไปด้วย เอริก้า (Erika) ทุตเซีย (Tutsia) เอลีซ (Elise) และ อีฟา (Eva) โดยนามสกุลของเธออาจมีแนวโน้มว่าจะเป็น โวลเกล (Vogel)
น้องสาวของเนเธอร์แลนด์ เป็นคนร่าเริงแจ่มใส รับนิสัยสบายๆ เรื่อยๆ มาจากสเปน ชอบขนมหวานโดยเฉพาะวาฟเฟิล แต่ต้องเป็นวาฟเฟิลจากประเทศของเธอเท่านั้น ปัจจุบันเธอยังไม่มีชื่อตัวละครอย่างเป็นทางการ แต่ทางผู้เขียนได้จัดรายชื่อที่อาจจะเป็นชื่อของเธอในอนาคต ประกอบด้วย ลอร่า (Laura) เอ็มม่า (Emma) แอนรี (Anri) และ มาน่อน (Manon)
น้องชายของเนเธอร์แลนด์และเบลเยี่ยม เขาปรากฏตัวครั้งแรกในช่วงคริสต์มาส 2011 โดยกำลังปลอบเบลเยี่ยมที่ฝันร้าย แต่ไม่สามารถเห็นใบหน้าของเขาได้ชัดนัก โดยเห็นเฉพาะช่วงปากของเขาเท่านั้น ใบหน้าของเขาได้รับการเปิดเผยในช่วงคริสต์มาส 2013 และเขาได้ปรากฏตัวอย่างเป็นทางการในมังงะเฮตาเลีย เวิร์ล สตาร์ เล่ม 3
ประเทศผู้น่าสงสารเพราะตั้งอยู่ระหว่างรัสเซียกับเยอรมนี ถึงแม้จะถูกทำลายหลายต่อหลายครั้งก็สามารถลุกขึ้นมาใหม่เหมือนนกฟีนิกซ์ นิสัยค่อนข้างเจ้าเล่ห์ พูดจาตรงไปตรงมา สมัยก่อนเคยอยู่บ้านหลังเดียวกับลิทัวเนียจึงสนิทกับลิทัวเนียเป็นพิเศษ แต่ก็ถูกรัสเซียแบ่งแยกและดึงลิทัวเนียไปเป็นพวก มักทำให้ลิทัวเนียเป็นห่วงอยู่เสมอ แต่ความจริงแล้วเขาเป็นคนขี้อายและขี้กลัวมากเมื่ออยู่ต่อหน้าคนแปลกหน้า แถมเปลี่ยนอารมณ์ได้เร็วมาก และบางครั้งชอบแต่งตัวเป็นผู้หญิง
เป็นคนเรียบๆ เฉื่อยๆ ชอบประวัติศาสตร์และปรัชญา เขาไม่ถูกชะตากับตุรกีเอามากๆเนื่องจากมีปมในใจบางอย่างเกี่ยวกับตุรกี สนิทกับญี่ปุ่น งานอดิเรกของเขาคือเลี้ยงแมวกับนอนกลางวันท่ามกลางมรดกที่คุณแม่ของเขา(กรีกโบราณ)ทิ้งไว้ให้
ประเทศเกาะเล็กๆในทะเลเมดิเตอร์เรเนียน ยังไม่ทราบข้อมูล
เป็นคุณลุงผู้เป็นมิตร ชอบใส่หน้ากากตลอดเวลา และพูดสำเนียงเอโดะ เขาเป็นคนทันสมัยมาก ทะเลาะกับกรีซอยู่ตลอด ชอบแข่งขันกับกรีซอยู่เสมอ แต่เคยอาบน้ำด้วยกันและชอบเต้นเหมือนกัน เขาเป็นนักชิมตัวยง เคยเป็นมหาอำนาจในอดีต
เป็นตัวละครประกอบ โผล่ออกมาในตอนที่ 27 โดยเอากิ่งไม้มาตีหัวของอิตาลีเหนือ เป็นเพื่อนกับโรมาเนีย เคยทำงานด้วยกันที่บ้านของรัสเซียสมัยที่ถูกรัสเซียยึดครอง
หญิงสาวผู้มีอุปนิสัยจริงจัง อดทด และขยัน ทั้งเธอและสโลวาเกียเคยอยู่ภายใต้การปกครองของออสเตรียและฮังการีมาก่อน ภายหลังสงครามโลกครั้งที่หนึ่ง เธอและสโลวาเกียได้อาศัยอยู่ในบ้านเดียวกัน แต่เธอมักรำคาญคำขอให้เพิ่มขีดลงไปในชื่อประเทศของสโลวาเกียเสมอๆ ในตอนเด็กๆ เธอมักเรียกสโลวาเกียว่า "เจ้างี่เง่า" หลังจากที่เธอและสโลวาเกียเป็นอิสระจากอิทธิพลของรัสเซียแล้วก็ได้ตัดสินใจแยกบ้านกับสโลวาเกีย เนื่องจากทนนิสัยชอบจับผิดของสโลวาเกียไม่ไหว แต่ถึงแม้เธอจะรำคาญสโลวาเกียเพียงใด เธอก็ยอมรับว่ามันเป็นสิ่งที่ดีที่จะใช้ชีวิตอยู่กับใครสักคน นอกจากนี้เธอยังมีความสัมพันธ์ที่ไม่ค่อยดีนักกับลีชเทินชไตน์และฮังการี เนื่องจากเธอติดหนี้ลีชเทินชไตน์ และเป็นคู่แข่งด้านธุรกิจสปากับฮังการี เธอได้ปรากฏตัวครั้งแรกมังงะเฮตาเลีย เวิร์ล สตาร์ เล่ม 3
ชายหนุ่มผู้มีอุปนิสัยอดทดและเรียบง่าย ทั้งเขาและเช็กเกียเคยอยู่ภายใต้การปกครองของออสเตรียและฮังการีมาก่อน ภายหลังสงครามโลกครั้งที่หนึ่ง เขาและะเช็กเกียได้อาศัยอยู่ในบ้านเดียวกัน แต่เขามักทำให้เช็กเกียรำคาญคำขอให้เพิ่มขีดลงไปในชื่อประเทศของพวกเขาเสมอๆ ในตอนเด็กๆ เขามักถูกเช็กเกียเรียกว่า "เจ้างี่เง่า" หลังจากที่เขาและเช็กเกียเป็นอิสระจากอิทธิพลของรัสเซียแล้วก็ได้ตัดสินใจแยกบ้านกัน เนื่องจากเช็กเกียทนนิสัยชอบจับผิดของเขาไม่ไหว แต่ทั้งสองคนก็ยอมรับว่ามันเป็นสิ่งที่ดีที่จะใช้ชีวิตอยู่กับใครสักคน เขาได้ปรากฏตัวครั้งแรกมังงะเฮตาเลีย เวิร์ล สตาร์ เล่ม 3
รัฐบอลติก
เขาเป็นพี่ใหญ่ของรัฐบอลติก ไว้ผมประบ่าสีน้ำตาล เป็นคนที่กลัวรัสเซียมาก สนิทกับโปแลนด์เพราะสมัยก่อนเคยอยู่ร่วมกับโปแลนด์ ในยุคกลางเขาเคยยิ่งใหญ่จนถึงขั้นเอาชนะปรัสเซียได้ นิสัยเรียบร้อยก็จริง แต่ก็เป็นคนที่เอาจริงเอาจังมาก อาจจะมากกว่าเยอรมนีด้วยซ้ำ จึงทำให้เขาโดนโปแลนด์ปั่นหัวอยู่บ่อยๆ เคยอยู่กับอเมริกาในช่วงเวลาสั้นๆหลังสงครามโลกครั้งที่สองสิ้นสุด
หนึ่งในสามรัฐบอลติก หนุ่มแว่นผู้เฉลียวฉลาดและเก่งไอที แต่กลัวรัสเซียมากเช่นเดียวกับลิทัวเนีย สนิทกับลัตเวียและฟินแลนด์มากเป็นพิเศษ และอยากเข้าร่วมกลุ่มนอร์ดิกมากกว่ากลุ่มรัฐบอลติก เขาเลี้ยง"โมจิ"ซึ่งเป็นสิ่งมีชีวิตสีขาวที่จำลองมาจากประเทศต่างๆทั่วโลกไว้มากมาย แต่มักจะเห็นโมจิอเมริกามากกว่าตัวอื่น
รัฐที่มีต้นกำเนิดจากจักรวรรดิเคียฟรุส
น้องสาวของรัสเซีย อยากเป็นหนึ่งเดียวกับรัสเซียมาก ปกติเธอมีท่าทีที่ดูเคร่งเครียด แต่เมื่อโกรธหรือต้องการรัสเซียแล้วจะน่ากลัวมาก เป็นคนที่ติดพี่ชายมากจนพี่ชายกลัว เพราะเธอชอบทำหน้าตาน่ากลัวๆ ใส่พี่ชายอยู่บ่อยๆ
กลุ่มนอร์ดิก หรือ สแกนดิเนเวีย
หนุ่มแว่นหน้าตาน่ากลัว พูดน้อย ดูเคร่งเครียด แต่ภายในใจดีและมีอารมณ์ขันมาก แต่เพราะไม่ค่อยแสดงออกทางสีหน้าเลยดูน่ากลัว เคยเป็นประเทศที่ยิ่งใหญ่ถึงขั้นถูกเรียกว่าสิงห์แห่งยุโรปเหนือ และทะเลาะกับเดนมาร์กอยู่บ่อยๆ แต่ปัจจุบันสงบลงมากและหันมาสนใจเรื่องการตกแต่งภายในบ้านแทน อาศัยอยู่กับฟินแลนด์และชอบบอกคนอื่นว่าฟินแลนด์เป็นภรรยาของตน เป็นตัวละครที่จัดว่าสูง โดยสูงเท่ารัสเซีย
หนุ่มสุขุม เอกลักษณ์ของเขาคือมีปอยผมที่ลอยได้และติดกิ๊บรูปไม้กางเขน (ซึ่งเป็นสัญลักษณ์ของ Nordics cross) เขามีความสามารถพิเศษด้านการมองเห็นภูตผีเช่นเดียวกับอังกฤษ เป็นพี่ชายของไอซ์แลนด์ หลังจากไอซ์แลนด์ไปตรวจDNA ก็พยายามจะให้ไอซ์แลนด์เรียกว่า"พี่ชาย" เขาคอยเป็นห่วงและดูแลไอซ์แลนด์อยู่เสมอ และดูท่าทางจะไม่ค่อยชอบเดนมาร์ก แม้จะเป็นน้องของเดนมาร์กก็ตาม (เหตุผลหนึ่งก็เพราะรำคาญที่เสียงดัง)
น้องชายของนอร์เวย์ นับว่าเป็นประเทศที่กำลังพัฒนาอย่างรวดเร็ว ลักษณะนิสัยของเขาบางอย่างคล้ายกับตัวละครประเภทซึนเดเระและไม่ค่อยเรียกนอร์เวย์ว่า"พี่ชาย" แม้ดูภายนอกค่อนข้างจะใจเย็น แต่จริงๆแล้วเป็นคนขี้โมโหและขี้อาย เขามีนกพัฟฟินเป็นสัตว์เลี้ยง
พี่ใหญ่ของกลุ่มประเทศนอร์ดิก นิสัยเฮฮาร่าเริง ชอบดื่มเบียร์ แต่บางครั้งออกไปในทางเอะอะโวยวายและเสียงดังจนทำให้เพื่อนๆรำคาญเนื่องจากเป็นประเทศนักดื่ม มีขวานใหญ่เป็นอาวุธ(คาดว่าเป็นสัญลักษณ์ของไวกิ้งซึ่งส่วนมากมาจากประเทศเดนมาร์ก) ในอดีตเป็นคู่ปรับกับสวีเดน และเป็นพี่ชายของสวีเดน นอร์เวย์และไอซ์แลนด์
ทวีปอเมริกาเหนือ
1 ใน G8 แต่ทุกคนมักจะจำเขาไม่ได้ แต่ก่อนเคยเลี้ยงดูแลจากอังกฤษ แต่เนื่องจากอังกฤษมักจะลืมแคนาดาอยู่เสมอ ฝรั่งเศสจึงมาขอดูแลแทน มีนิสัยสุภาพเรียบร้อย แต่โต้ตอบอเมริกาที่เด่นกว่าตัวเองไม่สำเร็จบ่อยๆ แต่เมื่อโต้ตอบได้ก็จะพูดยืดยาว ไม่ชอบอเมริกาเพราะดูเหมือนว่าอเมริกาจะคอยแต่ทำตัวเด่นเสมอ และหน้าตาที่คล้ายกันจนทำให้เขาถูกทักผิดว่าเป็นอเมริกาอยู่บ่อยๆ เขาสนิทกับคิวบา ถึงแม้ว่าบางครั้งคิวบาจะเลือนๆ เห็นแคนาดาเป็นอเมริกาแทบจะทุกทีก็ตาม สัตว์เลี้ยงของแคนาดาคือ คุณหมีจิโร่ ซึ่งเจ้าตัวสัตว์เลี้ยงเองก็ยังจำชื่อเจ้าของตัวเองแทบจะไม่ได้เลยซะด้วยซ้ำไป
คุณลุงผู้ผลิตบุหรี่ในทวีปอเมริกาเหนือ สนิทกับแคนาดามากแต่ไม่ชอบอเมริกา เขาชอบทานไอศกรีมและเต้นรำ
ชายหนุ่มเลือกลาตินจากทวีปอเมริกาตอนเหนือ ซึ่งทางผู้เขียนบล็อกตัวละครอยู่ ปัจจุบันตัวละครนี้ยังไม่ได้ปราฏตัว
ทวีปเอเชีย
หญิงสาวที่มีแต่เรื่องปวดหัวมาให้พวกญี่ปุ่น สนิทกับญี่ปุ่น เพราะชื่นชอบวัฒนธรรมของญี่ปุ่นมาก แต่ก็ทำเรื่องหนักใจให้ทุกครั้งเสมอไป เธอไว้ผมยาว ทัดดอกไม้(น่าจะเป็นดอกเหมย)และมีปอยผมหน้าตาแปลกๆชี้ออกมา เวลาว่างเธอชอบอ่านการ์ตูน
ชายหนุ่มผู้ร่าเริงจากทางเอเชียตะวันออก ชอบเรียกจีนว่าลูกพี่ ชอบเล่นเกมและอินเทอร์เน็ตมาก อีกทั้งชอบมาจับหน้าอกของคนอื่น(โดยเฉพาะญี่ปุ่น)อยู่เสมอ
ตัวละครตัวนี้ถูกชาวเกาหลีใต้วิจารณ์อย่างหนัก เนื่องจากวันเกิด(วันชาติ)และชุดฮันบกของเขาที่ผิดไปจากความเป็นจริง พฤติกรรมของเขาที่ชอบจับหน้าอก และเนื้อเรื่องที่อยู่ในช่วงที่ญี่ปุ่นยึดครองเกาหลีใต้ ส่งผลให้เขาถูกยกเลิกการปรากฏตัวในอนิเมะ และบทบาทของเขาก็หายไปในมังงะช่วงหลังๆ อย่างไรก็ตาม เขาได้ปรากฏตัวแบบคาเมโอในตอนที่14 ของซีซันแรกในช่วงสั้นๆ
อดีตเขตเช่าของอังกฤษ ปัจจุบันกลับมาอยู่กับจีน ในสำนวนพูดจึงมีภาษาอังกฤษผสมกับญี่ปุ่นอยู่ด้วย สนิทกับไต้หวัน เขากับไต้หวันแทบจะเป็นแฝดกันด้วยซ้ำไป เพราะชอบเดินไปไหนมาไหนด้วยกันเสมอ ปัจจุบันอังกฤษไม่ค่อยจะกลับมาเยี่ยม ถึงจะมาเยี่ยมแต่เขาก็ต้อนรับอย่างไม่ค่อยเต็มใจ
เป็นพื้นที่บนชายฝั่งทางใต้ของประเทศจีน เป็นเขตปกครองพิเศษของประเทศจีน มีลักษณะ เป็นชายหนุ่มใส่แว่น ชอบเล่นการพนันมาก
หญิงสาวชาวประเทศจากเอเชียตอนใต้ หญิงสาวที่หน้าตาค่อนข้างตึงเครียด เธอไม่ค่อยถูกกับอเมริกาเท่าใดนัก เนื่องจากว่าในอดีตทั้งคู่เคยทำสงครามกันมาก่อน สนิทกับประเทศไทย เธอมักจะถือไม้พายและสวมชุดอ๋าวหญ่ายอยู่เป็นประจำ เป็นประเทศ 1 ใน ประชาคมอาเซียน
ประเทศจากเอเชียตอนใต้ ปรากฏในมังงะฉบับ 4 เป็นบุคคลสนุกสนานเฮฮาและยิ้มอยู่เสมอ ชอบผัดไทย มีคำพูดติดปากคือ "อะนะ" กับ "อืม" นอกจากนี้ ไทยยังมีฝีมือทำอาหารรสเผ็ด แต่รสชาติเป็นเลิศ เป็นตัวละครที่ยิ้มต้อนรับทุกคนอยู่เสมอ โดยฮิมะรุยะว่า อ้างอิงบุคลิกภาพเช่นนั้นมาจากเพื่อนชาวไทยคนหนึ่งของตน เขายังมีสัตว์เลี้ยงตัวหนึ่ง เป็นช้างชื่อ "โตโต้" (Toto) เป็นประเทศ 1 ใน ประชาคมอาเซียน หลังสงครามโลก มักส่งข้าวและช้างไปให้ญี่ปุ่นเสมอๆ แม้เคยถูกรุกรานก็ตาม
เป็นพระ อยู่ในเทือกเขาทิเบต เป็นตัวละครที่ถูกลืม
ปรากฏตัวในตอนที่จักรวรรดิมองโกลรุกรานรัสเซีย มีลักษณะเป็นชายหนุ่มลึกลับที่มาเข้าใกล้รัสเซียตั้งแต่เด็ก มีความสามารถด้านยิงธนูเก่ง
ชายหนุ่มที่แผ่ออร่าเจ้าชายอินเดียเจิดจ้า จนน่าตกใจ และจะสยบประเทศอื่น ด้วยวงจรความคิดโกอิ้งมายเวย์ที่ ข้ามพ้นอะไรบางอย่างไปแล้ว เก่งเรื่องตัวเลขกับการอภิปรายมาก มีลักณะชายหนุ่มรอยยิ้มตลอดเวลา ชื่นชอบดูหนังบอลลีวูด และเต้นรำ
ปรากฏตัวในภาคเวิร์ดสตาร์โดยเป็นตัวละครประกอบ ชายหนุ่มผู้ร่าเริงผู้ชื่นชอบการถ่ายเชลฟี่และถือไม้เชลฟี่เป็นชีวิตจิตใจ เนื่องจากประเทศของเขาเป็นเกาะที่มีทะเลสวยงามและสถานีท่องเที่ยวสวยงาม เขามีสัตว์เลี้ยงทาร์เซียร์ชื่อว่า เพียนเพียน และเป็นประเทศ 1 ในประชาคมอาเซียน ตัวละครของเขาเผยแพร่ในเมื่อวันที่ 25 ธันวาคม พ.ศ. 2563 ทางทวิตเตอร์ของผู้เขียน
ประเทศเกาะขนาดเล็กที่สุดในทวีปเอเชียตะวันออกเฉียงใต้ ปรากฏตัวในภาคเวิร์ดสตาร์โดยเป็นตัวละครปนะกอบ โดยเขาปรากฏตัวครั้งแรกในบทที่ 371 ของมังงะ ซึ่งเขาเข้าร่วมประชุมกับเพื่อนสมาชิกในทวีปเอเชียตะวันออกเฉียงใต้ อาศัยอยู่บ้านเดียวกันกับมาเลเซีย เพื่อนร่วมสมาชิกประเทศอาเซียนของเขา และถือว่ามาเลเซียเป็นพี่ใหญ่ของเขา อย่างไรก็ตามเขาไม่ชอบเรียกมาเลเซียว่า "พี่ใหญ่" และประเทศ 1 ในประชาคมอาเซียน ตัวละครของเขาเผยแพร่เมื่อวันที่ 8 พฤษภาคม พ.ศ. 2564 ทางทวิตเตอร์ของผู้เขียน
ทวีปแอฟริกา
ปรากฏตัวในฟุตบอลโลก 2010 เขาตัวสูง ใส่แว่น และมีผิวสีเข้ม
ประเทศผู้มีเอกลักษณ์เฉพาะตัวจากมรดกที่คุณแม่ของเขา(อียิปต์โบราณ)ทิ้งไว้ให้ มักทำอะไรอย่างใดอย่างหนึ่งไม่สำเร็จ ชอบขายไห เป็นคนเงียบๆ ขรึมๆ
ทวีปออสเตรเลีย
ตัวละครที่ออกมาพร้อมกับไทย มีโคอาล่าเป็นสัตว์เลี้ยง เคยเป็นอาณานิคมโพ้นทะเลของสหราชอาณาจักรมาก่อน แต่ได้ประกาศเอกราชแล้ว แต่ว่าเขาก็ยังเป็นส่วนหนึ่งของเครือจักรภพอยู่ดี และชอบดูรายการ สตีฟ เออร์วิน
ชายหนุ่มที่ชอบเลี้ยงแกะ เป็นประเทศที่เพึ่งปรากฏตัวในเล่ม 3 พร้อมกับแกะ และได้ปรากฏออกมาในคริสต์มาสสตริป 2010
ประเทศในอดีต
ชื่อประเทศ: โรมโบราณ
ปู่ของอิตาลี หลังจากที่เขาพิชิตดินแดนต่างๆในแถบทะเลเมดิเตอเรเนียนได้ก็ทำตัวเป็นชายเจ้าสำราญ กินดื่มอย่างเต็มที่จนจักรวรรดิล่มสลาย
ปู่ (บ้างก็ว่าเป็นพ่อ) ของจักรวรรดิโรมันศักดิ์สิทธ์และบรรดารัฐเยอรมัน มีความสามารถทางด้านการรบ เคยเป็นองค์รักษ์ให้กับโรมอยู่ช่วงหนึ่ง ภายหลังกลายเป็นศัตรูกัน แต่สุดท้ายก็กลายมาเป็นเพื่อนในโลกหลังความตาย
อัศวินผู้มีเสียงอันไพเราะ นอกจากนี้เขายังมีความสามารถด้านการบัญชีอีกด้วย ปรากฏตัวครั้งแรกมังงะเฮตาเลีย เวิร์ล สตาร์ เล่ม 3
เด็กที่แอบชอบอิตาลีในวัยเด็ก มีสีหน้าที่จริงจังจนบางครั้งก็ดูน่ากลัว ว่ากันว่ากลายมาเป็นเยอรมัน แต่เป็นเพราะความจำเสื่อมจึงจำอิตาลี่ไม่ได้
เคยเป็นประเทศที่รุ่งเรืองและมหาอำนาจมากก่อน เป็นพี่ชายของเยอรมัน โดยเรียกเยอรมันว่า "West" ซึ่งหมายถึง เยอรมันตะวันตก เป็นศัตรูกับออสเตรีย ฮังการี ตอนเด็กเคยสู้กับฮังการีหลายครั้ง (แต่ก็สู้รบเคียงบ่าเคียงไหล่มาด้วยกัน) ตัวของเขานั้นจะชอบเรียกตัวเองว่า "ฉันผู้ยิ่งใหญ่" นอกจากนี้เขามักจะมีนกสีเหลืองที่เป็นสัตว์เลี้ยงของเขาเกาะอยู่บนหัว ชื่อว่า กิลเบิร์ด (Gilbird) เป็นคนที่จงรักภักดีต่อเจ้านายของตัวเอง คือสมเด็จพระเจ้าฟรีดริชที่ 2 แห่งปรัสเซียเป็นอย่างมาก
ประเทศจำลอง (Micronations)
ประเทศจำลองจากอิตาลี ตั้งอยู่บนยอดเขาสูง มีนิสัยร่าเริง เป็นมิตร สุภาพอ่อนโยน รสนิยมดี เซบอร์กาเป็นชายหนุ่มที่มีลักษณะเหมือนชาวอิตาเลียน เขามีเส้นผมงอขดหัก โทนสีผิวของเขาคล้ายเวเนเซียโนและโรมาโน มีดวงตาสีเขียวและเล็ก เขาไม่เคยมีเรื่องขัดแย้งกับอิตาลี ทุกๆวันนี้ยังใช้ชีวิตเรื่อยๆ สบายๆ เหมือนชาวอิตาเลียนทั่วๆไป และเป็นคนเจ้าชู้ดั่งเช่นเดียวกับญาติของเขา แต่เขาจีบสาวได้เก่งที่สุด
เป็นประเทศที่เพิ่งก่อตั้งได้ไม่นาน เป็นเด็กสาวที่มีความสูงค่อนข้างน้อยที่สุด และมีขนคิ้วเล็กๆ เธอใส่กางเกงขาสั้น และมีเสื้อคลุมกันเปื้อนสีชมพูสำหรับทำงานวาดรูป รวบผมไว้ข้างหนึ่งและมีดอกไม้ทัดไว้ วายเป็นเด็กสาวที่พยายามจะทำตัวเป็นผู้ใหญ่ เธอรักศิลปะ มีออสเตรเลียเป็นพี่ชายของเธอ เธอแยกตัวมาจากออสเตรเลียก็เพราะว่า ออสเตรเลียไม่ยอมสร้างทางด่วนหน้าบ้านของตัวเอง และออสเตรเลียจึงยอมรับว่าเธอเป็นประเทศอย่างเป็นทางการแล้ว ปัจจุบันมีเว็บไซด์ประจำประเทศของตนเอง ซึ่งอัปโหลดภาพไว้มากมาย
เป็นชายร่างสูงมีดวงตาและผมสีน้ำตาลอ่อน ผมหยัก เขาสวมเสื้อสีขาว ผมโบว์สีดำ กางเกงขายาวสีดำ เสื้อคลุมสีม่วงและมีสายพาดที่หน้าอกของเขา ลายข้างซ้ายของเสื้อคลุมเป็นตราสัญลักษณ์ประจำตำแหน่ง เขามีคิ้วหนาที่คล้ายกับญาติของเขา ฮัต ริเวอร์ เป็นประเทศขนาดเล็กตั้งอยู่ในออสเตรเลีย เขาตอบสนองต่อข้อเสนอให้เข้าร่วมกลุ่มประเทศจำลอง โดยการโต้วาทีนั้นแล้วเขาจะประกาศเลื่อนการตัดสินใจ เขามีความคิดเห็นว่าการมีกลุ่มที่แข็งแกร่งเป็นเรื่องที่สำคัญถึงแม้จะลังเลอยู่บ้างแต่เขาก็เข้าร่วมกลุ่มในภายหลัง
ประเทศจำลองที่ตั้งอยู่ในสหรัฐอเมริกา ดูท่าทางเหมือนนักเลงแต่จริงๆแล้วไม่ได้เลวร้ายอะไรมาก
ประเทศจำลองขนาดเล็กที่ตั้งอยู่ในสวีเดน เขามีผมสีส้มและมีแผลเป็นที่หน้า ภาคภูมิใจในตัวเองที่ได้รับความนิยมทางอินเทอร์เน็ตมาก
ประเทศจำลองในออสเตรียที่ตั้งขึ้นโดยศิลปิน ทำให้เขามองทุกอย่างเป็นศิลปะไปหมด
อินเตอร์สเตต 10
อินเตอร์สเตต 10 (Interstate 10 หรือ I-10) เป็นทางหลวงอินเตอร์สเตตที่ตั้งอยู่ทางตอนใต้ของประเทศสหรัฐอเมริกา ทอดตัวจากตะวันออกไปตะวันตก จากชายฝั่งมหาสมุทรแปซิฟิกซึ่งต่อจากทางหลวงแคลิฟอร์เนีย หมายเลข 1 ในเมืองแซนตามอนิกา รัฐแคลิฟอร์เนีย มุ่งสู่อินเตอร์สเตต 95 เมืองแจ็กสันวิลล์ รัฐฟลอริดา
รายละเอียด
อินเตอร์สเตต 10 เมื่ออยู่ในรัฐแคลิฟอร์เนีย ตั้งแต่เมืองแซนตามอนิกาถึงทางตัดลอสแอนเจลิสตะวันออก (ตัดกับอินเตอร์สเตต 5) รู้จักกันในชื่อ แซนตามอนิกาฟรีเวย์ (Santa Monica Freeway) หรือ โรซาพาร์กสฟรีเวย์ (Rosa Parks Freeway) และตั้งแต่ทางตัดลอสแอนเจลิสตะวันออกไปจนถึงเมืองแซนเบอร์นาดีโน รัฐแคลิฟอร์เนีย ซึ่งมีความยาว 101 กิโลเมตร เรียกถนนช่วงนี้ว่า แซนเบอร์นาดีโนฟรีเวย์ (San Bernardino Freeway) เมืองสุดท้ายในรัฐแคลิฟอร์เนียที่อินเตอร์สเตต 10 ผ่านคือ คอชเชลลา
เมื่อเข้าสู่รัฐแอริโซนา อินเตอร์สเตต 10 มักถูกเรียกว่า ทางหลวงอนุสรณ์เพิร์ลฮาร์เบอร์ (Pearl Harbor Memorial Highway) เมืองสำคัญในรัฐนี้ที่เส้นทางตัดผ่านเช่น ฟีนิกซ์ กาซากรันดี ทูซอน จากนั้นจะเข้าเขตรัฐนิวเม็กซิโก ซึ่งเส้นทางส่วนนี้เคยเป็นถนนรูต 80 มาก่อน ผ่านเมืองสำคัญเช่น ลอร์ดสเบิร์ก เดมมิง และลาสครูซส์
ต่อมาเมื่อเข้าสู่รัฐเท็กซัส กฎหมายของรัฐได้กำหนดความเร็วให้ยานพาหนะขับขี่ได้ไม่เกิน 80 ไมล์/ชั่วโมง (129 กิโลเมตร/ชั่วโมง) สำหรับช่วงเอลเปโซเคาน์ตีจนถึงเคอรร์เคาน์ตี เมืองสำคัญที่ผ่านเช่น เคนต์ แซนแอนโทนีโอ ฮิวสตัน เอลแพโซ คลินท์ โดยอินเตอร์สเตต 10 ตั้งอยู่ใกล้ชายแดนสหรัฐฯ-เม็กซิโกมากที่สุดในช่วงเมืองเอลเปโซ
จากนั้นอินเตอร์สเตต 10 ก็เข้าสู่รัฐลุยเซียนา ซึ่งช่วง 29.3 กิโลเมตรแรก ตั้งแต่เมืองลาฟาเยตเตจนถึงแบตันรูช จะถูกเรียกว่า อัทชาฟาลายาสวัมพ์ฟรีเวย์ (Atchafalaya Swamp Freeway) เมืองสำคัญที่ผ่านได้แก่ เมืองเลคคาเลส ลาฟาเยตเต แบตันรูช ลาเพลส เคนเนอร์ นิวออร์ลีนส์ สลีเดล จากนั้นก็จะเข้าสู่รัฐมิสซิสซิปปี ผ่านแฮนคอร์กเคาน์ตี แฮร์ริสันเคาน์ตี และแจ็กสันเคาน์ตี เมืองที่สำคัญเช่น กัฟพอร์ต และไบโลซี
เส้นทางยังผ่านรัฐแอละแบมา ผ่านโมบีลเคาน์ตี ซึ่งเป็นปลายทางและจุดเชื่อมต่อของอินเตอร์สเตต 65 ในเมืองโมบีล ผ่านอุโมงค์จอร์จ ซี. วอลเลซลอดใต้แม่น้ำโมบีล และเข้าสู่รัฐสุดท้ายคือรัฐฟลอริดา อินเตอร์สเตตช่วงนี้มีชื่อว่า State Road 8 หรือ State Road 8A สิ้นสุดที่เมืองแจ็กสันวิลล์
อินเตอร์สเตต 10 ประสบกับพายุเฮอร์ริเคนเป็นบางครั้ง โดยเฉพาะช่วงรัฐลุยเซียนาและแอละแบมา เช่น เฮอร์ริเคนอีวานและเฮอร์ริเคนแคทรีนา ทำให้สะพานและบางส่วนของถนนเสียหายอย่างหนัก แต่ก็ได้รับการซ่อมแซมให้กลับมาใช้ได้เหมือนเดิม
สายธารหัวใจ
สายธารหัวใจ เป็นละครโทรทัศน์ แนวโรแมนติกและดราม่า ดัดแปลงจากนวนิยายชื่อเดียวกัน ประพันธ์โดย วาสนา ออกอากาศครั้งแรกเมื่อปี พ.ศ. 2543 ทางสถานีโทรทัศน์สีกองทัพบกช่อง 7 นำแสดงโดย มณฑล จิรา, อิศริยา สายสนั่น, เมย์ เฟื่องอารมย์ และราโมน่า ซาโนลารี่ ผลิตโดย กันตนา กำกับการแสดงโดย ฐาปกรณ์ ดิษยนันทน์
ต่อมาในปี พ.ศ. 2560 ได้ถูกนำมาสร้างอีกครั้ง โดยบริษัท เมคเกอร์ กรุ๊ป จำกัด นำแสดงโดย เจมส์ มาร์, ชาลิดา วิจิตรวงศ์ทอง, คารีสา สปริงเก็ตต์, อเล็กซ์ เรนเดลล์ และพริมา พันธุ์เจริญ ออกอากาศทางสถานีโทรทัศน์ไทยทีวีสีช่อง 3 ทุกวันพุธ–พฤหัสบดี เวลา 20.20–22.50 น. ตั้งแต่วันที่ 1 พฤศจิกายน – 6 ธันวาคม พ.ศ. 2560 หลังจากนั้นได้ถูกนำกลับมาเผยแพร่อีกครั้ง (รีรัน) ทางช่อง 3 เอสดี ทุกวันจันทร์–ศุกร์ เวลา 11.45–13.45 น. เริ่มตั้งแต่ 18 กรกฎาคม – 6 สิงหาคม พ.ศ. 2562
เรื่องย่อ
ณรังค์ เด็กกำพร้าที่ถูก หม่อมเจ้าแม้นเทพ จงสวัสดิ์ นำมาเลี้ยงดูในฐานะคนในวังจงสวัสดิ์ เขาเติบโตมาโดยมีประคอง ข้ารับใช้คนเก่าแก่ และอนุภรรยาของท่านชายแม้นเทพ เป็นคนเลี้ยงดูและอบรมสั่งสอน ซึ่งประคองมีลูกสาวที่เกิดจากท่านชายแม้นเทพคนหนึ่ง คือ ละมุล โดยณรังค์รักและเอ็นดูละมุลเหมือนน้องแท้ ๆ แต่ละมุลกลับแอบรักณรังค์ และเก็บไว้ในใจโดยไม่เคยบอกใคร
หม่อมราชวงศ์หญิงปฐวี จงสวัสดิ์ ธิดาสาวคนเดียวของท่านชายแม้นเทพที่เป็นที่เชิดหน้าชูตา เธอและณรังค์มีใจให้กัน แต่ท่านชายแม้นเทพไม่ยอมรับณรังค์ จึงส่งเขาไปเรียนต่อต่างประเทศเพื่อให้ห่างจากลูกสาว เมื่อณรังค์กลับมา ก็พบว่าท่านชายแม้นเทพ และวังจงสวัสดิ์มีหนี้สิน อีกทั้งโรงแรมเดอะแกรนด์รอยัลของครอบครัวจงสวัสดิ์ก็กำลังมีปัญหา ณรังค์จึงจำเป็นต้องเข้ามาช่วยบริหารโรงแรมเพื่อทดแทนบุญคุณ ทำให้เขาได้เจอกับ สิริกันยา โดยเธอได้สมัครเข้ามาทำงานในตำแหน่งเลขานุการของสุนันทา หุ้นส่วนคนสำคัญของโรงแรม สิริกันยาเป็นคนสู้คน กล้าพูดกล้าทำ ทางบ้านมีฐานะยากจน กำลังหนีเจ้าหนี้ และอาศัยอยู่กับย่าเพียงลำพัง
เกียรติศักดิ์ เจ้าหนี้ของท่านชายแม้นเทพ ก็ได้บังคับให้คุณหญิงปฐวีแต่งงานกับตนเพื่อปลดหนี้ แต่คุณหญิงปฐวีไม่เคยลืมณรังค์ และคอยกำจัดผู้หญิงทุกคนที่เข้าใกล้เขา โดยเฉพาะสิริกันยา คนที่ณรังค์มีใจให้ ทำให้เมื่อเกียรติศักดิ์รู้ว่าในใจคุณหญิงปฐวีมีแต่ณรังค์ เขาจึงเริ่มทำร้ายณรังค์ และทุกคนที่ทำให้คุณหญิงปฐวีไม่พอใจ
ด้านประคองเองก็ต้องการให้ละมุลได้สิทธิ์ในฐานะลูกสาวของท่านชายแม้นเทพ จึงทำทุกวิถีทางเพื่อให้ละมุลได้มรดกเป็นวังจงสวัสดิ์ และสนับสนุนให้ลูกสาวแต่งงานกับณรังค์ เพราะเขาเป็นคนเดียวที่ประคองไว้ใจ และมั่นใจ ในขณะเดียวกัน คุณครูสวัสดิ์ ซึ่งเป็นเพื่อนครูที่แอบชอบละมุลอยู่ ก็รับรู้ว่าละมุลแอบชอบณรังค์ แต่เขาก็พร้อมที่จะอยู่เคียงข้างและเป็นที่ปรึกษาให้ละมุล
ชะตารัก ลิขิตหัวใจ
ชะตารัก ลิขิตหัวใจ (You Are My Destiny) ละครโทรทัศน์แนวโรแมนติกดราม่าคอมาดีสัญชาติเกาหลีใต้ ออกอากาศฉายในประเทศเกาหลีใต้ในช่วงปี ค.ศ. 2008–2009
ละครโทรทัศน์ชุดนี้นับเป็นผลงานการแสดงครั้งแรกของอิม ยุน-อา หนึ่งในสมาชิกวงเกิร์ลกรุปเกิลส์เจเนอเรชัน
เนื้อเรื่อง
จาง แซ-ย็อก หญิงสาววัย 23 ปี ที่กำพร้าพ่อแม่มีความฝันที่จะเป็นนักออกแบบเครื่องครัว แซ-ย็อก เติบโตมาในบ้านเลี้ยงดูเด็กกำพร้า โดยเธอถูกทิ้งอยู่บนชายหาดตั้งแต่อายุ 4 ขวบ โดยมีเพียงรองเท้าคู่เดียว และเป็นตำรวจที่มาเจอเธอเข้าในเวลาเช้ามืด เธอจึงได้ชื่อว่า "แซ-ย็อก" (새벽) ซึ่งแปลว่า "เช้ามืด" ขณะที่นามสกุลของเธอมาจากนามสกุลของผู้อำนวยการบ้านแห่งนี้ แซ-ย็อกประสบอุบัติเหตุจากการเล่นดอกไม้ไฟจนตาบอด แต่เคราะห์ดีที่เธอได้รับการผ่าตัดเปลี่ยนกระจกตาจาก คิม นา-ยอง แพทย์สาวอายุไล่เลี่ยกับเธอ ที่ได้บริจาคร่างกายให้ก่อนจะเสียชีวิตจากอุบัติเหตุทางรถยนต์ แต่การเสียชีวิตอย่างกระทันหันของนา-ยอง ครอบครัวคิมไม่ได้รับรู้เลย จนกระทั่งแซ-ย็อกได้ปรากฏตัวขึ้นและบอกเล่าความจริงทั้งหมดให้ครอบครัวคิมรับรู้ นั่นทำให้ทุกคนช็อก ต่อมา พ่อและแม่ของนา-ยอง ได้รับอุปการะแซ-ย็อกไว้ในฐานะลูกบุญธรรม ทั้งคู่รักใคร่แซ-ย็อกเหมือนลูกสาวแท้ ๆ โดยเฉพาะ โอ ยอง-ซุก ผู้เป็นแม่นั้นบอกว่าแซ-ย็อกเหมือนนา-ยองกลับชาติมาเกิด
ญาณิน วิสมิตะนันทน์
ฉันทธนิสา วิสมิตะนันทน์ (31 มีนาคม พ.ศ. 2527 — ) ชื่อเล่น จีจ้า (เป็นภาษาตากาล็อก แปลว่าไวโอลิน) นักแสดงหญิง ที่ได้รับการสนับสนุนจาก ปรัชญา ปิ่นแก้ว, พันนา ฤทธิไกร และสมศักดิ์ เตชะรัตนประเสริฐ ให้เป็นนางเอกภาพยนตร์แอ็คชั่นของสหมงคลฟิล์ม ที่ใช้ทุนสร้างถึง 120 ล้านบาท
ประวัติ
ญาณิน วิสมิตะนันทน์ เกิดเมื่อวันที่ 31 มีนาคม พ.ศ. 2527 เป็นบุตรของมารดาชื่อ ประสิตา วิสมิตะนันทน์ ส่วนบิดาชื่อ ภาวดล บริรักษ์ ซึ่งทำธุรกิจสังกะสีส่งออก และเสียชีวิตด้วยโรคมะเร็งเมื่อญาณินอายุได้ 17 ปี เธอมีพี่ชายที่อายุห่างกับเธอห้าปี ชื่อ นันทพงษ์ วิสมิตะนันทน์ (จี๊ด)
ญาณิน มีเชื้อสายไทย, อังกฤษ และพม่า เธอสำเร็จการศึกษาชั้นประถมศึกษาที่โรงเรียนลาซาล, ชั้นมัธยมศึกษาจากโรงเรียนนวมินทราชินูทิศ เตรียมอุดมศึกษาพัฒนาการ ชอบเล่นกีฬามาตั้งแต่เด็ก โดยมารดาให้เรียนบัลเลต์มาตั้งแต่เล็ก และเป็นนักกีฬาเทควันโดของโรงเรียน จนได้สายดำ ตั้งแต่อายุเพียง 13 ปี ชนะการแข่งขันแชมป์เทควันโดแห่งประเทศไทย จัดโดยกรมพลศึกษา และได้รับการแนะนำให้รู้จักกับพันนา ฤทธิไกร ซึ่งชักชวนให้เข้ามาแสดงภาพยนตร์ เรื่องเกิดมาลุย และได้รับการสนับสนุนให้มารับบทนำในภาพยนตร์เรื่อง ช็อคโกแลต แทน โดยต้องใช้เวลาเตรียมตัวนานถึง 4 ปี ตั้งแต่ พ.ศ. 2547 ต้องเรียนมวยไทยโบราณ ยิมนาสติก ศิลปะการต่อสู้ และใช้เวลาถ่ายทำ 2 ปี
จีจ้า ญาณิน สำเร็จการศึกษาคณะนิเทศศาสตร์ มหาวิทยาลัยเกษมบัณฑิต สาขาภาพยนตร์
ชีวิตส่วนตัว
ญาณิน คบหากับเอเดรียน โรเบิร์ต เบาว์เด้น น้องชายของพาเมล่า เบาว์เด้น นักร้องหญิงชาวไทย ซึ่งญาณินและเอเดรียนได้พบรักกันในกองถ่ายภาพยนตร์เรื่องต้มยำกุ้ง 2 เนื่องจากฝ่ายชายทำงานเป็นผู้ช่วยผู้กำกับในเรื่อง ก่อนตัดสินใจแต่งงานโดยที่ครอบครัวทั้งสองฝ่ายต่างรับรู้ และเธอได้ตั้งครรภ์โดยได้แจ้งกับปรัชญา ปิ่นแก้ว ตั้งแต่เดือนพฤษภาคม ก่อนที่จะตกเป็นข่าวในอีก 5 เดือนต่อมา ส่วนเหตุผลที่ไม่บอก เป็นเพราะกลัวจะกระทบกับผลงาน และเกรงว่าทีมงานจะไม่ให้เล่นฉากต่อสู้ซึ่งเป็นฉากสำคัญของเรื่อง
เธอให้กำเนิดบุตรชายเมื่อวันที่ 22 มกราคม พ.ศ. 2556 และตั้งชื่อว่า เจย์เดน เบาว์เด้น วิสมิตะนันทน์ หลังจากนั้นเมื่อเดือนธันวาคม ปี 2560 จีจ้าได้ออกมาให้สัมภาษณ์ว่าได้แยกทางกับสามีมาปีกว่าแล้ว
เซี่ยงไฮ้อินเตอร์เนชันแนลเซอร์กิต
เซี่ยงไฮ้อินเตอร์เนชั่นแนลเซอร์กิต (Shanghai International Circuit) เป็นสนามแข่งรถ ตั้งอยู่ที่เขตเจียติ้ง นครเซี่ยงไฮ้ สาธารณรัฐประชาชนจีน เป็นสนามแข่งรถฟอร์มูลาวันกรังด์ปรีซ์ ตั้งแต่ปี พ.ศ. 2547
สนามแห่งนี้ออกแบบโดยแฮร์มัน ทิลเคอ ชาวเยอรมัน ก่อสร้างด้วยงบประมาณของรัฐบาลจีนกับบริษัทเอกชน มูลค่าประมาณ 450 ล้านดอลลาร์สหรัฐ มีรูปร่างคล้ายตัวอักษร 上 (อ่านว่า ช่าง) ซึ่งเป็นอักษรจีนตัวแรกของคำว่า เซี่ยงไฮ้ (上海)
ปลาเข็ม
มีลักษณะสำคัญทางอนุกรมวิธานคือ ครีบหางตัดตรงหรือเป็นทรงกลม จุดเริ่มต้นของครีบหลังอยู่หลังจุดเริ่มต้นของครีบก้น จำนวนก้านครีบแขนงของครีบหลังน้อยกว่าก้านครีบแขนงของครีบก้น ในปลาตัวผู้ครีบก้นส่วนหน้าจะเปลี่ยนเป็นอวัยวะสืบพันธุ์
เซี่ยงไฮ้อินเตอร์เนชันแนลเซอร์กิต
เซี่ยงไฮ้เซอร์กิต สามารถจุผุ้ชมในสนามได้ 250,000 คน เป็นสนามกีฬาที่มีที่นั่งในสนามมากที่สุดเป็นอันดับที่สาม ของโลก
ปลาเข็ม
เป็นปลาที่อาศัยอยู่รวมกันเป็นฝูง หากินแมลงเป็นอาหารหลัก ตัวเมียจะมีขนาดใหญ่กว่าตัวผู้ แต่ตัวผู้จะทำหน้าที่เป็นจ่าฝูง ออกลูกเป็นตัว ในตัวผู้มีพฤติกรรมก้าวร้าวมักใช้ปลายปากที่แหลมคมนี้ทิ่มแทงใส่กันอยู่บ่อย ๆ ซึ่งจากพฤติกรรมนี้ได้มีผู้นำเอามาเพาะเลี้ยงเพื่อใช้ต่อสู้กันเป็นการพนันและการละเล่นพื้นบ้านอย่างหนึ่ง ซึ่งเรียกกันว่า "ปลาเข็มหม้อ" เช่นเดียวกับปลากัด
พบกระจายพันธุ์ทั่วไปในแหล่งน้ำต่าง ๆ ของทวีปเอเชีย ทั้ง เอเชียอาคเนย์ไปจนถึงแหลมมลายู และเกาะสุมาตรา
พบทั้งหมด 12 ชนิด
Aenictus currax
Aenictus currax เป็นชนิดของมดทหารสีน้ำตาลเข้มที่พบในนิวกินี มีการบันทึกนิคมมดมากกว่า 100,000 ตัวที่กาเรมา ประเทศปาปัวนิวกินี มดเหล่านี้สร้างนิคมใหม่ผ่านการแบ่งนิคม
เจ้าจอมถนอม ในรัชกาลที่ 5 (บรรจงเจริญ)
เจ้าจอมถนอม เป็นบาทบริจาริกาในพระบาทสมเด็จพระจุลจอมเกล้าเจ้าอยู่หัว เป็นธิดาของ นายสงวน บรรจงเจริญ และได้เข้าถวายตัวต่อรัชกาลที่ 5
ภายหลังจากพระบาทสมเด็จพระจุลจอมเกล้าเจ้าอยู่หัวเสด็จสวรรคตเมื่อวันที่ 23 ตุลาคม พ.ศ. 2453 เจ้าจอมถนอมจึงได้ย้ายออกมาพำนักอยู่นอกพระราชวังดุสิต และถึงแก่อนิจกรรมเมื่อ 3 กรกฎาคม 2505
สกุลส้ม
ผลมีกลิ่นหอม เนื่องจากมีสาร ฟลาโวนอยด์ และ ลิโมนอยด์ (ซึ่งจะเปลี่ยนเป็นสาร เทอร์พีน) ในเปลือกและในน้ำ นอกจากนี้น้ำมี กรดซิตริกจำนวนมากจึงทำให้มีรถเปรี้ยว และเป็นแหล่ง ไวตามินซี และ ฟลาโวนอยด์
อนุกรมวิธานในสกุลส้มนี้มีความซับซ้อน และ ไม่ทราบจำนวนชนิดที่แน่นอนในธรรมชาติ หลายชนิดที่รู้จักเป็นพันธุ์ผสม พืชในสกุลส้มที่นำมาปลูกกันอาจได้มาจาก 4 ชนิดที่เป็นชนิดดั้งเดิม พันธุ์ผสมหลายชนิดที่พบมากในธรรมชาติ และที่นำมาปลูกกัน รวมถึงชนิดที่มีความสำคัญทางการค้า เช่น ส้มเช้ง ส้มเกรพฟรุท เลมอน มะนาว และ ส้มเขียวหวาน จากงานวิจัยเร็ว ๆ นี้ได้แสดงว่าพืชในสกุลที่ใกล้เคียง เช่น สกุลส้มคัมควอท  สกุลส้มสามใบ และสกุลพื้นเมืองของออสเตรเลีย Microcitrus และ Eremocitrus ควรถูกจัดรวมอยู่ใน สกุลส้ม ในปัจจุบันนักพฤกษศาสตร์หลายท่านจัดสกุลพื้นเมืองของออสเตรเลีย  Microcitrus และ Eremocitrus อยู่ใน สกุลส้ม.
การเพาะปลูก
พืชในสกุลส้มเกิด พันธุ์ลูกผสม ได้ง่ายมาก (เช่น เมล็ดที่โตจาก มะนาวตาฮิติ สามารถให้ผลที่ใกล้เคียงส้มเกรฟฟรุตได้) พืชในสกุลส้มที่ปลูกเป็นการค้าทั้งหมดใช้กิ่งตอน ของ สายพันธุ์ที่ต้องการ มาปลูกบนต้นตอที่ต้านทานโรค และทนทาน
สีของผลไม้สกุลส้มจะมีสีสดเฉพาะในเขตภูมิอากาศที่หนาวเย็น ส่วนในเขตภูมิอากาศร้อน ผลของต้นไม้สกุลส้มจะยังมีสีเขียวอยู่แม้ว่าจะโตเต็มที่ จึงมักถูกเรียกว่า "ส้มสีเขียว" ต้นมะนาวเป็นตัวอย่างหนึ่งซึ่งมีไวต่อสภาพอากาศเย็นมากดังนั้นจึงไม่เคยถูกทิ้งในสภาพอากาศที่เย็นเหมาะสมพอจะสร้างสีสดได้ ถ้าผลมะนาวถูกทิ้งไว้ที่ต้นให้อยู่ข้ามฤดูหนาว ผลจะเปลี่ยนเป็นสีเหลือง ไม้ในสกุลส้มหลายชนิดจะถูกเก็บตั้งแต่ยังมีสีเขียวและไปสุกขณะที่ขนส่งไปยังร้านค้า
ต้นไม้ในสกุลส้มปกติจะไม่ทนทานต่อความเย็นกว่าจุดเยือกแข็ง ส้มบางพันธ์ในชนิด Citrus reticulata มีแนวโน้มเป็นชนิดทั่วไปที่ทนทานต่อความเย็นที่ตำกว่าจุดเยือแข็งได้มากที่และสามารถอยู่รอดได้ระยะเวลาสั้น ๆ ในอุณหภูมิ  −10 องศาเซลเซียส แต่ในความเป็นจริงอุณภูมิที่เหมาะสมต่อการเพาะปลูกต้องไม่ตำกว่า −2 องศาเซลเซียส  พันธุ์ผสมบางชนิดทนทานต่ออุณหภูมิที่ตำกว่าจุดเยือกแข็งแต่ไม่สามารถให้ผลที่มีคุณภาพดีได้ ส่วนพืชที่ใกล้เคียงคือ ส้มสามใบ (Poncirus trifoliata) สามารถอยู่รอดได้ในอุณหภูมิที่ตำกว่า−20 องศาเซลเซียส ผลมีรสชาติฝาดและไม่สามารถกินผลสดได้ ต้องนำไปประกอบอาหาร
ต้นไม้ในสกุลส้มเจริญเติบโตดีที่สุดในที่มีแสงแดดแรง มีความชื้นพร้อมกับดินอุดมสมบูรณ์ และปริมาณน้ำฝนหรือการชลประทานที่เพียงพอ
รายชื่อของผลไม้ในสกุลส้ม
ส้มคัมควอท อยู่ในสกุล สกุลส้มคัมควอท
พันธุ์ลูกผสมและพันธุ์ต่าง ๆ
เรียงตามพันธุ์รุ่นพ่อแม่ พันธุ์ลูกผสมและพันธุ์ต่าง ๆ แต่ละพันธุ์ผสมมาจาก (อย่างน้อย) รุ่นพ่อแม่ 2 ชนิด, จึงมีรายชื่อซ้ำได้
สำหรับพันธุ์ลูกผสมด้วย ส้มจี๊ด (ส้มกิมจ๊อ), ดูที่ × Citrofortunella. สำหรับพันธุ์ลูกผสมด้วย ส้มสามใบ, ดูที่ citrange.
พระเจ้าเฮนรีที่ 5 แห่งอังกฤษ
พระเจ้าเฮนรีที่ 5 แห่งอังกฤษ (Henry V of England) (16 กันยายน ค.ศ. 1387 – 31 สิงหาคม ค.ศ. 1422) เป็นพระเจ้าแผ่นดินราชวงศ์แลงคาสเตอร์ของราชอาณาจักรอังกฤษระหว่างปี ค.ศ. 1413 ถึงปี ค.ศ. 1422
พระเจ้าเฮนรีที่ 5 แห่งเสด็จพระราชสมภพเมื่อวันที่ 16 กันยายน ค.ศ. 1387 ที่หอบนบ้านยามรักษาประตู (gatehouse) ที่ปราสาทมอนมอธ เวลส์ เป็นพระราชโอรสของเฮนรีแห่งโบลิงโบรค และ แมรี เดอ โบฮุนผู้เสียชีวิตในการคลอดเมื่ออายุได้ 26 ปีก่อนที่เฮนรีแห่งโบลิงโบรคจะขึ้นครองราชย์เป็นพระเจ้าเฮนรีที่ 4 พระเจ้าเฮนรีที่ 5 ทรงเสกสมรสกับแคเธอรีนแห่งวาลัว และทรงครองราชย์ระหว่างวันที่ 21 มีนาคม ค.ศ. 1413 จนเสด็จสวรรคตเมื่อวันที่ 31 สิงหาคม ค.ศ. 1422 ที่บอยส์ เดอ แวงเซนส์ ฝรั่งเศส พระบรมศพอยู่ที่เวสท์มินสเตอร์แอบบีในกรุงลอนดอน
พระเจ้าเฮนรีที่ 5 เป็นพระมหากษัตริย์นักรบที่สำคัญที่สุดพระองค์หนึ่งในยุคกลาง เมื่อเสด็จพระราชสมภพในสมัยพระเจ้าริชาร์ดที่ 2 เฮนรีมิได้มีสิทธิใกล้เคียงในการสืบราชบัลลังก์ แม้วันและปีที่ประสูติก็มิได้บันทึกเป็นที่แน่นอน สันนิษฐานกันว่าเป็นระยะเวลาระหว่างวันที่ 9 สิงหาคม หรือ 16 กันยายน ระหว่างปี ค.ศ. 1386 หรือ ปี ค.ศ. 1387
เมื่อพระเจ้าเฮนรีที่ 5 เสด็จสวรรคตไม่แต่จะทรงรวบรวมอำนาจของพระเจ้าแผ่นดินแห่งราชอาณาจักรอังกฤษเท่านั้นแต่ทรงทำในสิ่งกษัตริย์พระองค์ก่อน ๆ พยายามจะทำแต่ไม่สำเร็จในสงครามร้อยปีโดยการรวมราชบัลลังก์อังกฤษและฝรั่งเศสภายใต้พระมหากษัตริย์องค์เดียว ในปี ค.ศ. 2002 ทรงได้รับเลือกเป็นลำดับ 72 ในบรรดาชาวอังกฤษ 100 คนที่ถือกันว่าสำคัญที่สุด
คณะบริหารธุรกิจ มหาวิทยาลัยบูรพา
คณะบริหารธุรกิจ มหาวิทยาลัยบูรพา (Burapha Business School) เป็นหน่วยงานระดับคณะวิชาสังกัดมหาวิทยาลัยบูรพา จัดการเรียนการสอนด้านการจัดการ บริหารธุรกิจและการท่องเที่ยว ตั้งอยู่ที่อำเภอเมือง จังหวัดชลบุรี
ประวัติ
คณะบริหารธุรกิจ มหาวิทยาลัยบูรพา ก่อตั้งครั้งแรกในปี 2521 ในฐานะภาควิชาบริหารธุรกิจ สังกัดคณะสังคมศาสตร์ มหาวิทยาลัยศรีนครินทรวิโรฒ วิทยาเขตบางแสน ต่อมาในปี พ.ศ. 2531 คณะรัฐมนตรีมีมติอนุมัติให้ยกฐานะมหาวิทยาลัยศรีนครินทรวิโรฒ วิทยาเขตบางแสน เป็นมหาวิทยาลัยเอกเทศ และในปี พ.ศ. 2532 คณะรัฐมนตรีรับหลักการร่างพระราชบัญญัติ มหาวิทยาลัยบูรพา สภาผู้แทนราษฎรได้ประชุมพิจารณาร่างพระราชบัญญัติมหาวิทยาลัยบูรพา ลงมติรับหลักการและส่งให้คณะกรรมาธิการการศึกษาสภาผู้แทนราษฎรดำเนินการจนกระทั่ง ในวันที่ 29 กรกฎาคม พ.ศ. 2533 จึงได้รับการยกฐานะเป็นมหาวิทยาลัยบูรพาโดยพระราชบัญญัติ มหาวิทยาลัยบูรพา พ.ศ. 2533 และประกาศลงในราชกิจจานุเบกษา เล่มที่ 107 ตอนที่ 131
หลังจากแยกตัวเป็นมหาวิทยาลัยบูรพาแล้ว คณะสังคมศาสตร์และคณะมนุษย์ศาสตร์ ได้รวมเข้าด้วยกันเป็น “คณะมนุษยศาสตร์และสังคมศาสตร์ มหาวิทยาลัยบูรพา” ภาควิชาบริหารธุรกิจ จึงได้โอนสังกัดมายังคณะใหม่นี้ด้วย
ในวันที่ 11 สิงหาคม 2565 รองศาสตราจารย์ ดร.วัชรินทร์ กาสลัก อธิการบดีมหาวิทยาลัยบูรพา เป็นประธานในพิธีทำบุญเนื่องในวันคล้ายวันสถาปนาคณะการจัดการและการท่องเที่ยว มหาวิทยาลัยบูรพา ครบรอบ 14 ปี ณ ห้อง Banquet ชั้น 5 อาคารเฉลิมพระเกียรติ โดยมีกรรมการสภามหาวิทยาลัย ผู้บริหารมหาวิทยาลัย หัวหน้าส่วนงาน ผู้ทรงคุณวุฒิ ผู้แทนศิษย์เก่าทุกระดับ คณาจารย์ บุคลากร และนิสิต เข้าร่วมในพิธีเพื่อความเป็นสิริมงคล ในโอกาสเดียวกันนี้ คณะการจัดการและการท่องเที่ยว ได้ประกาศใช้ชื่อใหม่ “คณะบริหารธุรกิจ” (Burapha Business School: BBS) ซึ่งสภามหาวิทยาลัยบูรพามีมติเห็นชอบให้เปลี่ยนชื่อ โดยมีผลตั้งแต่วันที่ 11 สิงหาคม 2565 เป็นต้นไป
หน่วยงานภายใน
คณะบริหารธุรกิจ มหาวิทยาลัยบูรพา แบ่งส่วนงานภายในดังนี้
ทำเนียบคณบดี
รายนามคณบดี
24 ตุลาคม 2551 - 23 ตุลาคม 2559 ผู้ช่วยศาสตราจารย์พัชนี นนทศักดิ์
24 ตุลาคม 2559 - 23 ตุลาคม 2561 ผู้ช่วยศาสตราจารย์ ดร.ศักดิ์ชัย เศรษฐ์อนวัช
1 เมษายน 2562 - ปัจจุบัน ผู้ช่วยศาสตราจารย์ ดร.พรรณี พิมพาพันธุ์ศรี
เอ็มมา บันตัน
เอ็มมา ลี บันตัน (Emma Lee Bunton; 21 มกราคม ค.ศ.1976) เป็นนักร้อง, นักแต่งเพลง, พิธีกร และ นักแสดงชาวอังกฤษ
บันตันได้เข้าสู่วงการบันเทิงจากการเป็นหนึ่งในสมาชิกวงสไปซ์เกิลส์ ซึ่งเธอมีฉายาในวงว่า เบบี้ สไปซ์ (Baby Spice) โดยตัววงสามารถทำยอดขายได้มากกว่า 100 ล้าน เป็นเป็นหนึ่งวงเกิร์ลกรุปที่ประสบความสำเร็จมากที่สุดอีกหนึ่งวง
หลังจากที่สไปซ์เกิลส์ได้หยุดพักงานวง บันตันได้ออกสตูดิโออัลบั้มแรกของเธอที่มีชื่อว่า A Girl Like Me ในปีค.ศ. 2001 ซึ่งสามารถไต่ชาร์ตอัลบั้มแห่งสหราชอาณาจักรในสัปดาห์แรกในอันดับ 4 และได้การรับรองยอดขายในระดับทองโดย British Phonographic Industry จากยอดขายมากกว่า 100,000 แผ่น ภายในอัลบั้มมีเพลง"What Took You So Long?" ซึ่งเป็นเพลงของบันตันที่ขึ้นอันดับ 1 ในชาร์ตซิงเกิลแห่งสหราชอาณาจักร รวมถึงเพลง "What I Am" และ "Take My Breath Away" ที่ติด 5 อันดับในชาร์ต และเพลง "We're Not Gonna Sleep Tonight" ที่ติดอันดับ 20 ในชาร์ต บันตันได้ปล่อยสตูดิโออัลบั้มที่สองที่มีชื่อว่า Free Me ในปีค.ศ. 2004 โดยมีทั้งเพลง "Free Me", "Maybe", "I'll Be There" และ "Crickets Sing for Anamaria" ในอัลบั้ม ก่อนที่เธอจะปล่อยสตูดิโออัลบั้มที่สามที่มีชื่อว่า Life in Mono ในปีค.ศ. 2006 บันตันหลังจากรวมตัวกับสไปซ์เกิลส์ในปี ค.ศ. 2007 และได้ออกทัวร์คอนเสิร์ตร่วมกับวง และในปีค.ศ.2018 เธอก็ได้กลับมารวมตัวในนามสไปซ์เกิลส์พร้อมกับเพื่อนร่วมวงอีกครั้ง และในปี ค.ศ. 2019 เธอได้ปล่อยสตูดิโออัลบั้มชุดที่สี่ที่มีชื่อว่าMy Happy Place
ในด้านการแสดงและการปรากฏตัวทางโทรทัศน์บันตันได้มีโอกาสแสดงในซีรีส์ Absolutely Fabulous ทางช่อง BBC One นอกจากนี้บันตันได้มีโอกาสเป็นหนึ่งผู้เข้าแข่งขันในรายการ Strictly Come Dancing ซีซัน 4 ซึ่งเป็นรายการแข่งเต้นทางช่อง BBC และเธอได้เป็นกรรมการตัดสินในรายการ  Dancing on Ice ในปีค.ศ.2010 - 2011 ตั้งแต่ปีค.ศ. 2013 ถึง ค.ศ. 2018 เธอได้เป็นดีเจในรายการ Heart Breakfast Show โดยร่วมกับ Jamie Theakston และรายการวิทยุเดี่ยวของเธอในตอนเย็นทุกวันอาทิตย์ในอังกฤษ
แหล่งข้อมูลอื่น
1976
วัดศาลเจ้า
วัดศาลเจ้า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านมะขาม ตำบลบ้านกลาง อำเภอเมืองปทุมธานี จังหวัดปทุมธานี มีอาณาเขตติดต่อกับวัดมะขาม แม่น้ำเจ้าพระยา และคลองเชียงราก
ประวัติ
ประวัติการสร้างวัดมีคำบอกเล่าแตกต่างกันไป บ้างว่าสร้างเมื่อประมาณ พ.ศ. 2330 เนื่องจากตั้งอยู่ปากคลองศาลเจ้า จึงตั้งชื่อวัดตามทำเลที่ตั้ง และได้รับพระราชทานวิสุงคามสีมาเมื่อประมาณ พ.ศ. 2333 ผู้สร้างเป็นชาวรามัญที่อพยพหลบหนีภัยสงครามจากพม่า เข้ามาพึ่งพระบรมโพธิสมภาร อีกตำนานหนึ่งเล่าว่า สร้างเมื่อปลายกรุงศรีอยุธยา โดยเจ้าน้อยมหาพรหม บุตรเจ้าเมืองฝ่ายเหนือ เป็นผู้มีวิชาไสยศาสตร์แก่กล้า ได้ล่องแพมาตามแม่น้ำเจ้าพระยาจนมาถึงวัดมะขามในและได้พบกับพระภิกษุเชื้อสายรามัญนามว่า พระอาจารย์รุ ทั้งสองได้ทดสอบวิชากัน เจ้าน้อยมหาพรหมเกิดความเคารพเลื่อมใสในวิทยาคมของพระอาจารย์รุ จึงขอสร้างวัดและศาลขึ้น แล้วตั้งชื่อว่าวัดศาลเจ้า มีที่มาของชื่อจากศาลที่เจ้าน้อยมหาพรหมสร้างขึ้น